paragraph_text: Xabaras, poznat i kao Doktor Xabaras, je izmišljeni lik iz talijanskog stripa Dylan Dog. On je glavni i najveći neprijatelj naslovnog junaka, Dylana Doga. Genijalni ali i zloćudni znanstvenik, on je star više stotina godina, te je kroz povijest pokušavao stvoriti serum kojim bi dostigao besmrtnost. No njegovi pokusi su zapravo rezultirali stvaranjem čudovišnih živih mrtvaca, zombija.